由Pena Palace去Castelo dos Mouros只係幾分鐘路程,同樣係434號巴士,如果咁岩有車既話就好快,行路都只係十幾分鐘左右,摩爾人城堡有啲似長城既迷你版,位於Sintra山上面所以可以離遠望到Pena Palace。2017年入場費係€8。入左去之後沿住小路行,開始上山之前都係大石同埋青苔,依個位置有點熱,之後係一個繡球花海,顏色好鮮同埋好大球(好似仲大過我塊面)。
過左花海同青苔之後就係上山既開始,同長城差唔多,梯級都係好大級,一路行可以望到Sintra全景,有啲位置仲可以見到Pena Palace。每個塔頂都有望遠鏡同埋旗。沿山而建所以落差都幾大,城牆既感覺好完整。